**Broj: 06/1-09-011/24-3426/2**

**Podgorica, 14. jun 2024. godine**

Saglasno članu 8 stav 1 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, 41/2018), Ministarstvo prosvjete, nauke i inovacija objavljuje  
  
 **LISTU PRESTAVNIKA NEVLADINIH ORGANIZACIJA**

koji su predloženi za člana/icu u Radnu grupu za pripremu Predloga zakona o izmjenama i dopunama Opšteg zakona o obrazovanju i vaspitanju, od strane nevladinih organizacija koje su ispunile uslove iz člana 4 Uredbe.

Na osnovu Javnog poziva za predlaganje predstavnika/ce nevladine organizacije za člana/cu u Radnu grupu za pripremu Predloga zakona o izmjenama i dopunama Opšteg zakona o obrazovanju i vaspitanju koji je Ministarstvo prosvjete, nauke i inovacija objavilo 20. maja 2024. godine na svojoj internet stranici, predložena je **Kristina Mihailović**, od sljedećih nevladinih organizacija:

NVO Roditelji;

NVO Prima;

NVO Akcija za ljudska prava;

NVO Forum mladih i neformalna edukacija – Forum MNE;

NVO Juventas;

NVO Cazas;

NVO Institut za medije Crne Gore.

Navedene nevladine organizacije blagovremeno su dostavile uredan i potpun predlog u skladu sa uslovima iz čl. 4 i 7 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija i predložile predstavnika koji ispunjava kriterijume iz člana 5 Uredbe.

U skladu sa odredbom člana 9 Uredbe, starješina organa državne uprave će donijeti akt o obrazovanju Radne grupe za pripremu Predloga zakona o izmjenama i dopunama Opšteg zakona o obrazovanju i vaspitanju.

**M I N I S T A R K A**

**Prof. dr Anđela Jakšić Stojanović**